《闻雁》
宋代·王质

我性爱风竹，历耳如筦弦。两日偶不闻，但见青摩烟。

半夜意展转，时闻雁翩翩。未能叫云月，而我独不眠。

抱被夜徙榻，空堂秋山连。亦有鸥鹭栖，历历鸣更传。

为汝饮一杯，问汝以一言。不居芦苇中，乃巢苍翠巅。

萧萧西风多，一等菰蒲寒。远来有相伴，汝等岂不贤。

不觉点急急，难通意惓惓。振翼忽飞去，江湖水连天。

作者简介：王质（1135年—1189年），字景文，号雪山，郓州（今山东东平）人，寓居兴国军（今湖北阳新县）。南宋高宗、孝宗时期著名经学家、诗人、文学家。